Abdô Majéd I

Abdô Majéd I (Ottoman Turkish: عبد المجید اول, romanized: ʿAbdü'l-Mecîd, Turkish: I. Abdülmecid; 25 uroë buleuën 4 thôn 1823 25 uroë buleuën 6 thôn 1861) nakeuh soleutan keu-31 nibak Keurajeuën Usumaniyah. Gobnyan geugantoë ayah gobnyan Mamud II bak 2 uroë buleuën 7 thôn 1839. Hase paléng rayek Sôleutan Abdô Majéd nakeuh geupeunyata Dekrit Tanzimat bak watèe gobnyan geumat kuwasa, nyang geupeusiap lé Meuntroë Luwa Nanggroë gobnyan bak watèe nyan, Mustafa Reshid Pasha, nyang seubeutôijih ka geupeuphôn era Tanzimat, atawa era reorganisasi, lam Keurajeuën Usumaniyah. Gobnyan nakeuh sidroë raja nyang leumbôt budi, geubri keu Sublime Porte otonomi nyang geupeureulèe keu proyèk-proyèk reformasi jih. Salah saboh tujuan utama Tanzimat nakeuh keu peukong semangat Ottomanisme lamkawan millets (kawôm-kawôm agama) mangat jeuet peutheun gerakan nasionalisme nyang teungoh meukeumang lam keurajeuen nyan, tapi bahpih na hukôm-hukôm barô ngon reformasi keu peusaboh ureueng-ureueng kon-Muslim ngon kon-Turk leubeh that lam masyarakat Ottoman, bak akhé jih, gerakan nyan gagal. Abdô Majéd geupeugöt aliansi ngon kuwasa-kuwasa rayek di Iërupa Barat, nakeuh Inggréh Raya ngon Peurancih, nyang meuprang meusajan ngon Keurajeuën Utsmaniyah lam Prang Krimea geulawan Rusia. Bak watèe Kongres Paris bak 30 Maret 1856, Keurajeuën Usumaniyah secara resmi geupeutamong lam Konser Éropa. Abdulmejid meuninggai donya ngon tiba-tiba kareuna sakét tuberkulosis dan geugantoë lé syèdara tirèë gobnyan, Abdul Aziz. Nè